..............(sz.) napirend

**E L Ő T E R J E S Z T É S**

**A Képviselő-testület 2015. július 16-i rendkívüli ülésére**

**Tárgy:** Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Iroda vezetője

**Egyeztetve:** …................................................

Dankó Virág

 alpolgármester

**Látta:** ...........................................................

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 34/2004.(X.13.) önkormányzati rendelete (továbbiakban: **R.**) tartalmazza az Önkormányzat vagyonára, a tulajdonosi jogok gyakorlására, továbbá az Önkormányzat tulajdonában lévő lakások és nem lakás céljára szolgáló helyiségek elidegenítésére, bérbeadására vonatkozó részletes szabályokat.

A Klebelsberg Intézményfenntartó Központ (továbbiakban: Központ) 2013. január 1. napjától átvette a köznevelési feladatot ellátó intézményeket, gyakorolja az átvett intézmények felett a jogszabályban meghatározott fenntartói, irányítói jogokat azzal, hogy a Központ fenntartásába került intézményeket az Önkormányzat működteti. Az Önkormányzat és a Központ a köznevelési intézmények állami fenntartásba vételével összefüggő intézmény átadás-átvételről, a feladatellátáshoz kapcsolódó létszám átadásról, valamint a feladatellátáshoz kapcsolódó vagyonelemek, jogok és kötelezettségek megosztásáról 2012. december 14. napján megállapodást kötött. A megállapodás IV. d) pontja alapján – a köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény 8. § (1) bekezdésének a) pontja szerint – az önkormányzat tulajdonában lévő, az intézmény feladatainak ellátását szolgáló ingatlan és ingó vagyon a Központ ingyenes használatába került, azzal, hogy a Központ a használatába került ingatlanokat kizárólag szakmai feladatellátáshoz, illetve fenntartói feladatainak ellátásához szükséges mértékben használhatja, így a tanítási időn kívüli, valamint egyéb, a szakmai feladatellátáshoz kapcsolódó programok megvalósításán túli használatáról az Önkormányzat javára lemondott. Az Önkormányzat és a Központ a feladatellátást szolgáló ingatlan és ingó vagyon használatáról egymással külön megállapodást kötöttek, melynek 10. pontja értelmében az Önkormányzat a feladatok ellátásának zavarása nélkül, a tanítási időn kívül a használat tárgyát képező ingatlanokat térítésmentesen és kizárólagosan használhatja, azt harmadik személy részére bérbe adhatja.

A fentiek alapján szükséges az R-ben rögzíteni az állam által fenntartott és az Önkormányzat által működtetett köznevelési intézmények elhelyezését, szakmai feladatellátását biztosító ingatlan, ingatlanrész hasznosítására jogosultak körét. A javasolt módosítás szerint, az R. 9. §-ában foglalt rendelkezésekkel összhangban – mely az önkormányzat által fenntartott és működtetett intézményekre, valamint az Önkormányzat 100%-os tulajdonában álló gazdálkodó és civil szervezeteire vonatkozó szabályokat tartalmazza – bérbeadás útján történő hasznosításra egy évet meg nem haladó időtartamra a polgármester, egy évet meghaladó, határozott vagy határozatlan időtartamra az Önkormányzat Gazdasági és Tulajdonosi Bizottsága jogosult.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

A Képviselő-testület Magyarország Alaptörvénye 32. cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján jogosult dönteni.

*A rendelet elfogadásához minősített többségű szavazati arány szükséges.*

Budapest, 2015. július 13.

**Dr. Láng Zsolt**

 polgármester

**Budapest Főváros II. Kerületi Önkormányzat** **Képviselő-testületének …./2015.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
|  | **1. §**Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) az alábbi 9/A. §-sal egészül ki:Az állam által fenntartott és az Önkormányzat által működtetett köznevelési intézmények elhelyezését, szakmai feladatellátását biztosító ingatlan, ingatlanrész bérbeadás útján történő hasznosítására egy évet meg nem haladó időtartamra a polgármester, egy évet meghaladó, határozott vagy határozatlan időtartamra a GTB jogosult. |
| . | **2. §**E rendelet 2015. augusztus 1. napján lép hatályba, rendelkezéseit a folyamatban lévő ügyekben is alkalmazni kell. |

**Budapest Főváros II. Kerületi Önkormányzat Képviselő-testületének…/2015.(…) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontja, illetőleg a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §, 36. § (2) bekezdésében, és 2. sz. mellékletében foglalt felhatalmazások alapján, figyelemmel a nemzeti vagyonról szóló 2011. évi CXCVI. törvény 5. §, 7. §, 9. §, 11. § és 18. §-ban foglalt felhatalmazásokra, valamint az információs önrendelkezési jogról és az információszabadságról szóló 2011. évi CXII. törvény 32-36. §-ai, és az 1. melléklet III. Gazdálkodási adatok 4. pontjában előírtakra a következő rendeletet alkotja.

**1. §**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 4. § (1) bekezdése helyébe az alábbi 9/A. §-sal egészül ki:

Az állam által fenntartott és az Önkormányzat által működtetett köznevelési intézmények elhelyezését, szakmai feladatellátását biztosító ingatlan, ingatlanrész bérbeadás útján történő hasznosítására egy évet meg nem haladó időtartamra a polgármester, egy évet meghaladó, határozott vagy határozatlan időtartamra a GTB jogosult.

**2. §**

E rendelet 2015. augusztus 1. napján lép hatályba, rendelkezéseit a folyamatban lévő ügyekben is alkalmazni kell.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

## ÁLTALÁNOS INDOKOLÁS

Budapest Főváros II. Kerületi Önkormányzat Képviselő-testülete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az Önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendeletének (továbbiakban: **R.**) módosítása vált szükségessé az állam által fenntartott és az Önkormányzat által működtetett köznevelési intézmények elhelyezését, szakmai feladatellátását biztosító ingatlan, ingatlanrész tekintetében a bérbeadói jogkör szabályozása érdekében.

## RÉSZLETES INDOKOLÁS

**1. §-hoz:**

A Klebelsberg Intézményfenntartó Központ (továbbiakban: Központ) 2013. január 1. napjától átvette a köznevelési feladatot ellátó intézményeket, gyakorolja az átvett intézmények felett a jogszabályban meghatározott fenntartói, irányítói jogokat. A köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8. § (1) bekezdése alapján az Önkormányzat tulajdonában lévő, az intézmény feladatainak ellátását szolgáló ingatlan és ingó vagyon a Központ ingyenes használatába került. A Törvény 12. § (5) bekezdése alapján a Központ az ingyenes használat időtartama alatt lemondhat a vagyon vagy annak egy része használati jogáról. Az Önkormányzat és a Központ a köznevelési intézmények állami fenntartásba vételével összefüggő intézmény átadás-átvételről, a feladatellátáshoz kapcsolódó létszám átadásról, valamint a feladatellátáshoz kapcsolódó vagyonelemek, jogok és kötelezettségek megosztásáról 2012. december 14. napján megállapodást kötött, melynek IV. d) pontja alapján a Központ a használatába került ingatlanokat kizárólag szakmai feladatellátáshoz, illetve fenntartói feladatainak ellátásához szükséges mértékben használhatja, így a tanítási időn kívüli, valamint egyéb, a szakmai feladatellátáshoz kapcsolódó programok magvalósításán túli használatáról az Önkormányzat javára lemondott. Az Önkormányzat és a Központ a feladatellátást szolgáló ingatlan és ingó vagyon használatáról egymással külön megállapodást kötöttek, melynek 10. pontja értelmében az Önkormányzat a feladatok ellátásának zavarása nélkül, a tanítási időn kívül az a használat tárgyát képező ingatlanokat térítésmentesen és kizárólagosan használhatja, azt harmadik személy részére bérbe adhatja.

A fentiek alapján a módosítás az R. 9. §-ában foglalt rendelkezésekkel összhangban – mely az önkormányzat által fenntartott és működtetett intézményekre, valamint az Önkormányzat 100%-os tulajdonában álló gazdálkodó és civil szervezeteire vonatkozó szabályokat tartalmazza – kimondja, hogy az állam által fenntartott és az Önkormányzat által működtetett köznevelési intézmények elhelyezését, szakmai feladatellátását biztosító ingatlan, ingatlanrész bérbeadás útján történő hasznosítására egy évet meg nem haladó időtartamra a polgármester, egy évet meghaladó, határozott vagy határozatlan időtartamra a GTB jogosult.

**2. §-hoz:**

A hatályba léptető rendelkezést tartalmazza.